Podľa článku 185 odsek 1 a v súvislosti s článkom 28 odsek 6 Zákona o základoch systému vzdelávania a výchovy (vestník Službeni glasnik Republike Srbije č. 88/17, 27/18 – iný zákon, 10/19 a 6/20), článku 15 a 16 odsek 2, článku 24 odsek 2 a článku 37 odsek 4 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/16, 29/17 a 24/2019), pokrajinský tajomník vynáša:

# PRAVIDLÁ

O ŠKOLSKOM KALENDÁRI PRE STREDNÉ ŠKOLY SO SÍDLOM NA ÚZEMÍ AUTONÓMNEJ POKRAJINY VOJVODINY NA ŠKOLSKÝ ROK 2020/2021

Článok 1

Týmito pravidlami sa určuje čas uskutočnenia výchovno-vzdeávacej práce (teoretické vyučovanie, praktické vyučovanie a cvičenia) počas školského roku 2020/2021 a čas a trvanie prázdnín žiakov na stredných školách so sídlom na území Autonómnej pokrajiny Vojvodiny.

Iné povinné a fakultatívne formy výchovno-vzdelávacej práce určené v učebných osnovách a programe pre stredné školy sa plánujú ročným plánom práce.

Článok 2

Výuka a iné formy výchovno-vzdelávacej práce na strednej škole sa uskutočňujú v priebehu dvoch polročí.

Prvý polrok sa začína v 1. septembra 2020, a končí sa 23. decembra 2020. Prvý polrok má 82 vyučovacích dní.

Druhý polrok sa začína 18. januára 2021 a končí sa:

* 21. mája 2020, pre žiakov štvrtého ročníka gymnázia a má 83 pracovných dní,
* 28. mája 2020 pre žiakov štvrtého ročníka štvorročných a tretieho ročníka trojročných odborných stredných škôl a má 88 vyučovacích dní a
* 18. júna 2021 pre žiakov prvého, druhého a tretieho ročníka gymnázia a štvorročných stredných odborných škôl a žiakov prvého a druhého ročníka trojročných stredných odborných škôl a má 103 vyučovacích dní.

Druhý polrok pre žiakov prvého a druhého ročníka trojročného, resp. prvého, druhého a tretieho ročníka štvorročného vzdelávania odborných škôl, pre ktoré je učebným plánom a učebnými osnovami plánovaná realizácia profesionálnej praxe podľa individuálneho plánu realizácie tejto praxe pre každého žiaka, končí sa najneskôr 10. augusta 2021.

Článok 3

Vzdelávaco-výchovná práca z článku 1 odsek 1 týchto pravidiel sa uskutočňuje:

na gymnáziu:

* v prvom, druhom a treťom ročníku za 37 päťdňových vyučovacích týždňov alebo 185 vyučovacích dní,
* v štvrtom ročníku za 33 päťdňových vyučovacích týždňov, alebo 165 vyučovacích dní,

na strednej odbornej škole:

* v prvom a druhom ročníku trojročného a v prvom, druhom a treťom ročníku štvorročného vzdelávania za 37 päťdňových vyučovacích týždňov alebo 185 vyučovacích dní,
* v treťom ročníku trojročného a štvrtom ročníku štvorročného vzdelávania za 34 päťdňových vyučovacích týždňov alebo 170 vyučovacích dní.

V prípade, že z dôvodu ohrozenia bezpečnosti a zdravia žiakov a zamestnancov nie je možné, aby školy vykonávali povinné formy vzdelávaco-výchovnej práce v celom počte vyučovacích týždňov a vyučovacích dní za rok, je možné odchýliť sa od stanoveného počtu päťdňových vyučovacích týždňov, resp. vyučovacích dní až o 5 %.

Tabuľkový prehľad školského kalendára pre stredné školy so sídlom na území Autonómnej pokrajiny Vojvodiny v školskom roku 2020/2021, ktorý sa nachádza v prílohe týchto pravidiel a je ich súčasťou, sa uvádza podľa polročí a štvrťrokov.

Prvý štvrťrok má 41, druhý 41 a tretí 50 vyučovacích dní.

Štvrtý štvrťrok má 56 vyučovacích dní pre žiakov prvého, druhého a tretieho ročníka gymnázia a štvorročných stredných odborných škôl a žiakov prvého a druhého ročníka trojročných stredných odborných škôl, 38 vyučovacích dní pre žiakov tretieho ročníka stredných odborných škôl a štvrtého ročníka štvorročných odborných škôl a 33 vyučovacích dní pre žiakov štvrtého ročníka gymnázia.

Článok 4

Učebný plán a učebné osnovy pre umelecké školy sa v prvom, druhom, treťom a štvrtom ročníku konajú podľa ročného programu práce školy v päťdňových alebo šesťdňových vyučovacích týždňoch, v súlade so zákonom.

V prípade, že z dôvodu ohrozenia bezpečnosti a zdravia žiakov a zamestnancov nie je možné, aby školy vykonávali povinné formy vzdelávaco-výchovnej práce v celom počte vyučovacích týždňov a vyučovacích dní za rok, je možné odchýliť sa od stanoveného počtu päťdňových vyučovacích týždňov, resp. vyučovacích dní až o 5 %.

Článok 5

Počas vyučovacieho obdobia môže škola svojím ročným programom práce ustáliť najviac štyri vyučovacie soboty pre nasledujúce prípady:

- ak sa počas vyučovacieho dňa zaznamenáva deň školy, alebo

- ak sa počas vyučovacieho dňa súčasne realizujú exkurzie alebo iné aktivity pre väčší počet žiakov,

- ak sa počas vyučovacieho dňa väčšina žiakov zúčastňuje na športovom alebo spoločenskom podujatí alebo sú hostiteľmi súťaže, športového alebo spoločenského podujatia, alebo

- ak sú ťažkosti v realizácii výučby pre neprítomnosť väčšieho počtu žiakov alebo zamestnancov, ktorí zaznamenávajú náboženský sviatok alebo sviatok národnostnej menšiny určený národnostnou radou danej národnostnej menšiny v Srbskej republike.

Keď sa nahrádza zameškaná práca v zmysle odseku 1 tohto článku, vyučovacia sobota je v rovnakom štvrťroku ako určený nevyučovací deň.

Pri všetkých iných prípadných odchýlkach od školského kalendára škola povinne koná podľa článku 28 odsek 5 a 105 odsek 3 a 4 Zákona o základoch systému vzdelávania a výchovy (vestník Službeni glasnik Republike Srbije č. 88/2017, 27/2018 – iný zákon, 10/2019 a 6/2020).

Článok 6

V školskom roku žiaci majú zimné, jarné a letné prázdniny.

Zimné prázdniny sa začínajú 24. decembra 2020 a končia sa 15. januára 2021.

Jarné prázdniny pozostávajú z dvoch častí. Prvá časť jarných prázdnin sa začína 2. apríla 2021 a končí 5. apríla 2021. Druhá časť jarných prázdnin sa začína 30. apríla 2021 a končí 3. mája 2021.

Letné prázdniny pre žiakov štvrtého ročníka gymnázia, štvrtého ročníka štvorročných a tretieho ročníka trojročných sa začínajú po ukončení maturitnej/záverečnej skúške a končia sa 31. augusta 2021.

Letné prázdniny sa pre žiakov prvého, druhého a tretieho ročníka gymnázia a štvorročných stredných odborných škôl a žiakov prvého a druhého ročníka trojročných stredných odborných škôl sa začínajú 21. júna 2021 a končia sa 31. augusta 2021.

Článok 7

Termín oznamovania prospechu žiakov a odovzdávania žiackych knižiek, vysvedčení a diplomov po ukončení prvého, resp. druhého polročia určuje škola ročným programom práce.

Článok 8

V škole sa oslavujú štátne a náboženské sviatky v súlade so Zákonom o štátnych a iných sviatkoch v Srbskej republike (vestník Službeni glasnik RS, č. 43/01, 101/07 a 92/11).

V škole sa oslavujú:

* 21. október – Deň pamiatky srbských obetí v druhej svetovej vojne, ako pracovný a vyučovací deň;
* 8. november – Deň osvetových pracovníkov;
* 11. november – Deň prímeria v prvej svetovej vojne, ako nepracovný a nevyučovací deň;
* 27. január - Svätý Sáva – školská slávnosť, ako pracovný a nevyučovací deň,
* 15. februára Sretenje – Deň štátnosti, ktorý sa oslavuje 15. a 16. februára 2021 ako deň pracovného voľna;
* 22. apríla - Pamätný deň venovaný obetiam holokaustu, genocídy a iným obetiam fašizmu v druhej svetovej vojne, ako pracovný a vyučovací deň,
* 1. máj - Sviatok práce, ktorý sa oslavuje 1. 2. a 3. mája 2021 ako deň pracovného voľna;
* 9. máj - Deň víťazstva, je vyučovací a pracovný deň,
* 28. jún – Vidovdan / Deň svätého Víta – pamiatka Bitky na Kosovom poli;

Článok 9

Žiaci a zamestnanci školy majú právo nenavštevovať výučbu alebo využívať deň pracovného voľna v týchto dňoch náboženských sviatkov:

* príslušníci pravoslávneho spoločenstva – v prvý deň Sviatku domáceho patróna /slavy,
* príslušníci náboženských spoločenstiev, ktorí oslavujú náboženské sviatky podľa gregoriánskeho, resp. juliánskeho kalendára – v prvý deň Vianoc a v dňoch Veľkonočných sviatkov, a to od Veľkého piatka po druhý deň sviatka záverečne,
* Príslušníci islamského spoločenstva – 13. mája 2021 v prvý deň Ramazanského bajramu a 20. júla 2021 v prvý deň Kurbanského bajramu.
* príslušníci židovského spoločenstva – 28. marca prvý deň Pashu alebo Pesah a 28. septembra 2020 prvý deň Yom Kippuru,

Článok 10

Uznesením národnostných rád národnostných menšín sa určili nasledujúce národné sviatky národnostných menšín:

- pre Maďarské národné spoločentvo:

\*15. marec, Deň revolúcie a oslobodzovacieho boja 1848/49

\*20. august, Deň svätého Štefana a

\*23. október, Deň revolúcie a oslobodzovacieho boja roku 1956

- pre bosnianske národné spoločentvo:

\* 11. máj, Deň bosnianskej národnej vlajky

\* prvý deň Ramazánskeho bajramu

\* prvý deň Kurbánskeho bajramu

\* 20. november, Deň ZAVNOS-a.

- pre bunevské národné spoločentvo:

\* 2. február, Deň veľkých priadok

\* 23. február, Deň voľby prvej národnostnej rady

\* 15. august, Deň Dužijance/ Dožinkových slávností

\* 25. november, deň konania Veľkého národného zhromaždenia Srbov, Bunjevcov a iných Slovanov v roku 1918 v Novom Sade

- pre chorvátske národné spoločentvo:

\* 19. marec, Deň svätého Josipa,

\* 19. jún, dátum narodenia subotického biskupa Ivana Antunovića,

\* 16. október, deň narodenia bána Josipa Jelačića

\* 15. december – dátum založenia Chorvátskej národnostnej rady.

- pre rumunské národné spoločentvo:

\* 15. január – dátum narodenia národného básnika Mihaia Eminescua,

\* 4. september – sviatok Velike gospojine/Nanebovzatia Panny Márie,

\* 1. december – Národný sviatok Rumunska

\* 7. december – Deň národnostnej rady

- pre rusínske národné spoločentvo:

\* 17. január – Deň Rusínov.

- pre ukrajinské národné spoločentvo:

\* 17. máj – Deň ukrajinského spoločenstva v Srbsku

\* 14. október – Deň ukrajinských hrdinov.

- pre macedónske národné spoločentvo:

\* 2. august – Ilinden/Deň sv. Eliáša, deň povstania národov Macedónska proti Turkom,

\* 8. september – Deň štátnosti Macedónskej republiky,

\* 11. október – Deň bojovníkov a

\* 16. december – Deň národnostnej rady.

- pre nemecké národné spoločentvo:

\* 15. december – Deň národnostnej rady

- pre rómske národné spoločentvo:

\* 14. január – Vasilica,

\* 3. piatok v marci– Bibija,

\* 8. apríl – Medzinárodný deň Rómov

\* 6. máj – Djurdjevdan/ Deň sv. Juraja.

- pre bulharské národné spoločentvo:

\* 3. marec – Deň vyslobodenia sa z tureckého otroctva,

\* 24. máj – Deň Cyrila a Metoda a

\* 1. november – Deň národných buditeľov.

- pre české národné spoločentvo:

\* 4. február, Deň českej literatúry,

\* 28. marec – Deň vzdelávania,

\* 16. Máj – Deň národnostnej rady,

\* 28. september – Deň svätého Václava (patróna českého národa) a

\* 4. októbra, Deň českého jazyka.

- pre slovenské národné spoločentvo

\* prvý víkend v auguste – Dni slovenských národných slávností.

Článok 11

Počas zimných prázdnin škola môže plánovať dodatočnú a doplnkovú prácu so žiakmi.

O počte hodín, žiakov a rozvrhu dodatočnej a doplnkovej práce so žiakmi z odseku 1 tohto článku na základe návrhu učiteľskej rady rozhoduje riaditeľ.

Článok 12

Prijímacie skúšky na zápis žiakov do stredných škôl na školský rok 2021/2022. rok, sa bude organizovať v období 7-16. Mája 2021 pre:

* zápis do stredných škôl, v ktorých časť vyučovania prebieha v cudzom jazyku;
* stredné baletné školy;
* oddelenie pre žiakov s osobitnými vlohami pre matematiku,
* oddelenie pre žiakov s osobitnými vlohami pre fyziku;
* oddelenie pre žiakov s osobitnými vlohami pre výpočtovú techniku a informatiku;
* oddelenie pre žiakov s osobitnými vlohami pre scénické a audiovizuálne umenia;
* oddelenie pre žiakov s osobitnými vlohami pre zemepis a dejepis;
* oddelenie pre žiakov s osobitnými vlohami pre biológiu a chémiu;
* oddelenie pre žiakov so špeciálnymi schopnosťami filologických vied (skúška zo srbského / materinského jazyka a literatúry a skúška z cudzieho jazyka);
* stredné hudobné školy;
* umelecké školy výtvarnej oblasti a na vzdelávacie profily v oblasti umenia.

V sobotu 15. mája a pondelok 17. mája 2021 sa budú predkladať doklady na zápis do tried pre žiakov so špeciálnymi športovými schopnosťami.

Článok 13

Ročným programom práce je škola povinná plánovať dva pracovné dni v školskom roku ( 12. alebo 19. septembra 2020 v prvom polročí a 15. alebo 22. mája v druhom polročí) na usporiadanie a realizáciu aktivít z oblasti voliteľných predmetov (občianska výchova, náboženská výučba a iné), mimoškolských aktivít, športových aktivít, ekológie a ochrany životného prostredia, kultúrno-umeleckej, akými sú:

- návšteva náboženských objektov – kostolov, monastierov a chrámov,

- návšteva múzeí, galérií, pamätných zbierok,

- návšteva etno domov, historických miest,

- návšteva národného parku, prírodných rezervácií,

- usporiadanie akcií vysádzania zelene a úpravy školy a okolia,

- aktivity v lokálnom spoločenstve,

- športové stretnutia,

- stretnutia škôl,

- organizovaná návšteva výchovných a tvorivých dielní,

- usporiadanie minibádateľských projektov,

- zábavné medzitriedne stretnutia.

Ročným plánom práce škola má plánovať deň na návrštevu žiakov na medzinárodný veľtrh vzdelávania Putokazi v Novom Sade. Ak sa táto aktivita uskutočňuje v pracovný deň, škola určuje na aký spôsob sa nahradí zmaškaná výchovno-vzdelávacia práca do konca polroka, v ktorom je návšteva usporiadaná.

V ročnom pracovnom pláne škola určí exkurzie a čas, kedy bude kompenzovať vyučovacie dni, v ktorých boli exkurzie realizované.

Ak je deň školy vyučovací deň podľa kalendára, škola tento deň uhradí spôsobom stanoveným v ročnom pracovnom pláne.

Čas oznámenia o úspechu žiakov a distribúcia žiackych knižiek na konci prvého polroka škola určuje ročným pracovným plánom v súlade s týmito pravidlami.

Čas rozdeľovania vysvedčení, skladania záverečnej skúšky na konci trojročného vzdelávania a maturitnej skúšky na konci štvorročného vzdelávania , ako aj čas rozdeľovania diplomov určuje škola ročným pracovným plánom v súlade s týmito pravidlami.

Článok 14

V sobotu 5. septembra 2020 sa bude vyučovanie konať podľa rozvrhu na pondelok.

Vo štvrtok 1. októbra 2020 sa bude vyučovanie konať podľa rozvrhu hodín na pondelok.

V utorok 3. novembra 2020 sa bude vyučovanie konať podľa rozvrhu hodín na piatok.

Článok 15

Tieto pravidlá nadobúdajú účinnosť ôsmym dňom po uverejnení v Úradnom vestníku Autonómnej pokrajiny Vojvodiny a v súlade s článkom 53 odsek 2 Zákona o štátnej správe (vestník Službeni glasnik RS číslo 79/05, 101/07, 95/10, 99/14, 47/18 a 30/10 – iný zákon), bude uverejnený aj vo ''vestníku Službeni glasnik RS''.

Pokrajinský sekretariát vzdelávania, predpisov, správy a národnostných menšín – národnostných spoločenstiev.

Číslo: 128/-611-7/2020-01

V Novom Sade 26. 5. 2020

POKRAJINSKÝ TAJOMNÍK

Mihály Nyilas